Minciuna ministrului Dezvoltării propus de Orban are picioare scurte

Pus în fața evidențelor, “deputatul Grindă” a recunoscut cu jumătate de gură că a încălcat legea aproape 20 ani și a păgubit bugetul local al Municipiului Focșani cu peste jumătate de miliard de lei vechi.
Chiar și așa însă, cel ce a primit aviz negativ ca Ministru propus al Dezvoltării se poartă pe principiul “hoțul strigă hoții”, acuzând Primăria Municipiului Focșani că nu procedează la fel și în cazul Președintelui Consiliului Județean Vrancea și a mamei acestuia.
În urma verificărilor efectuate la Serviciul Taxe și Impozite, aducem la cunoștința opiniei publice faptul că nici domnul Președinte Marian Oprișan și nici mama sa nu figurează în evidențele noastre fiscale cu datorii, având toate taxele plătite la zi.
În aceste condiții, solicităm în mod public domnului “deputat Grindă” să intre în legalitate și să își achite în regim de urgență datoriile, așa cum fac zeci de mii de focșăneni.

[**Primăria Municipiului Focșani**](https://www.facebook.com/primaria.focsani/?__tn__=kC-R&eid=ARDNYOy_8R_hhlywwIWwO3IaVNIsuQvO62A1fFFxKDGupiVXBiYEd_2gCu1tuLtvU3vqpFQeV5GEwEWv&hc_ref=ARQNYyJ3offILgazjyJcfY3_yx9DBkh5aSZAHubXHOfNO0veqCBzSV69us83DxMt7Vg&fref=nf&__xts__%5B0%5D=68.ARDlj8OkyCzOR8mX3fAvh4E0TMc1JZTcIGAAXRdkW7qU0z3rAsD-bZ_9R_3972uFs8GE8BypsVRyNcFFvV2i6Yep5OAMLk_36p3GCzYNnbfNyoHedslYHJ6zD0Q5uglknG1xD-Y930Sr2EAQnYjdPqeKom_TuC8Cgb4VvGZKD3ha0oIQmMo89RlCPn0Q4nZXheZvr41oKHWYJ5A5WG7E6UsavOr0dXqaAnopzRbagw9sNFpEuIcoz-nUTu9rA_gZWsVvcTZVTdqdxBo1efp-1OCbXn-ryi8MC1KxsppWLFWPdnpglUPvpKB4i10i_MvfIDc8OWvsPIim6-XduEKOLrei1Q)-Biroul de presă